**Az első világháború**

**Az első világháború (hadviselők, frontok, a háború jellege) a háborút lezáró békerendszer**

***„Dühöngve tombol fejünk felett,***

***A harcok őrült szelleme”***

|  |  |
| --- | --- |
| Összeállította: | Veres Violetta |
| Évfolyam: | 11. évfolyam |

**Törikalauz leírása:**

Az első világháborúról általában mindenki hall, még azelőtt, hogy az iskolában tanulná. Sokak családtörténetében van jelen a nagy háború, de a különböző médiumokban is az egyik legkedveltebb téma különböző aspektusokból bemutatni az első világégést. Épp e népszerűség teszi nehézzé a téma tanórai keretek között történő tanítását, mert minden diák előre „elvár” valamit. A korábbi tendenciáktól eltérően, mára fontos, hogy ezt a témát ne csak az egyes országok, vagy szövetségi rendszerek, hanem az egyszerű ember szempontjából is megismerje a diák, hogy „arcot adjunk” a nagy háborúnak. Ezt szem előtt tartva a törikalauzba nem csak az előírt tananyag átadását szolgáló tartalmak, hanem bakadalok, versek, és emberi sorsokat bemutató képek és film is bekerült. Ezek segítségével könnyen megérthetik a diákok, hogy bár Európa boldogan rohant bele ebbe a háborúba, miként törte meg a harci kedvet a katona feje fölött tomboló „*harcok őrült szelleme*”.

A törikalauz további célja, hogy a kerettantervet és a forrásközpontú történelemoktatás kritériumait szem előtt tartva, változatos, életkori sajátosságoknak megfelelő, a modern pedagógia vívmányaihoz illeszkedő anyagokkal mutassa be a korszak fő kérdésköreit, alakjait, mozgatórugóit, eredményeit, helyszíneit. Az összeállításkor törekedtünk egyrészt arra, hogy a témában mind közép-, mind emelt szinten érettségiző diákok számára, órai és otthoni tanulásra egyaránt legyen megfelelő tartalom. Másrészt arra is, hogy a megjelenő tartalmak a lehető legtöbb kulcskompetencia fejlesztését segítsék. Törekedtünk továbbá arra, hogy a tartalmak segítsenek megérteni a téma komplexitását, hatásait az európai és magyar ember jelenére.

**Kerettantervi tematikai egység:** A világháborúk kora

*A témához kapcsolódó kerettanterv(ek) linkje(i)*:

<http://kerettanterv.ofi.hu/03_melleklet_9-12/index_4_gimn.html>

**Kulcsszavak:** szarajevói merénylet**,** világháború, állásháború, lövészárok,gáztámadás, antant, központi hatalmak

**Tantárgyi kapcsolatok:**

|  |  |
| --- | --- |
| Előzetes ismeretek |  |
| Földrajz | Európa földrajza, topográfia |
| Ének-zene | Népdal, ritmika |
| Kémia | gázok |
| Irodalom | verselemzés |
| Egyháztörténet | Tábori lelkészség, katolikus egyház, protestáns egyházak, zsidó vallás |

**Történettudományi vonatkozások, szaktudományos háttér/ További tankönyv, munkafüzet, szöveggyűjtemény:**

* Romsics Ignác: Magyarország története a XX. században, Osiris Kiadó, Budapest, 2010.
* John Keegan: Az első világháború, Akadémia Kiadó, Budapest, 2014.
* Száray Miklós: Történelem III., Eszterházy Károly Egyetem, 2018.

**Linkgyűjtemény:**

|  |  |
| --- | --- |
| Kép/térkép | Értékelő megjegyzések |
| <https://upload.wikimedia.org/wikipedia/commons/e/ea/DC-1914-27-d-Sarajevo-cropped.jpg> | Achille Beltrame: Szarajevói merénylet, 1914. július 12-én jelent meg a Domenica del Corriere című hetilapban. |
| <https://upload.wikimedia.org/wikipedia/commons/f/f8/Schlieffen_Plan_de_1905.svg> | Az 1914-es német haditerv, az 1905-ös Schlieffen-terv alapján. |
| <https://upload.wikimedia.org/wikipedia/commons/5/5d/Battle_of_Verdun_map.png> | A „verduni vérszivattyú” térképe, 1916. |
| <https://upload.wikimedia.org/wikipedia/de/d/dc/Verdun_15_03_1914_Toter_Mann_296_2.jpg> | Fénykép: A verduni vérszivattyú, 1916, in: Hermann Rex: Der Weltkrieg in seiner rauhen Wirklichkeit. Das Frontkämpferwerk, Oberammergau 1926, 296 o. |
| <https://upload.wikimedia.org/wikipedia/hu/3/3c/Kover_berta.jpg> | „Kövér Berta”, a német hadsereg 420 mm-es mozsara, Hermann Rex felvétele. |
| <https://upload.wikimedia.org/wikipedia/commons/3/36/Brusilov_Aleksei_in_1917.jpg> | Bruszilov tábornok (az orosz cári haderő tisztje), ismeretlen fotográfus, 1917. |
| <https://upload.wikimedia.org/wikipedia/commons/d/d9/A_Mark_IV_%28Male%29_tank_of_%27H%27_Battalion%2C_%27Hyacinth%27%2C_ditched_in_a_German_trench_while_supporting_1st_Battalion%2C_Leicestershire_Regiment_near_Ribecourt_during_the_Battle_of_Cambrai%2C_20_November_1917._Q6432.jpg> | Brit harckocsi (Marc IV) a cambrai-i csatában, John Warwick Brook felvétele, 1917. |
| <https://upload.wikimedia.org/wikipedia/commons/8/89/Bundesarchiv_Bild_183-R05939%2C_Westfront%2C_Bauern_auf_der_Flucht.jpg> | Francia, földművelésből élő család menekülés közben, 1914. Ismeretlen fotográfus, a Bundesarchiv tulajdona. |
| <https://upload.wikimedia.org/wikipedia/commons/8/8a/The_Girl_Behind_the_Gun_1915.jpg> | Nők dolgoznak egy hadüzemben, forrás: The War Budget, 1915. |
| <https://upload.wikimedia.org/wikipedia/commons/f/fa/Cheshire_Regiment_trench_Somme_1916.jpg> | Lövészárok a somme-i csatában, 1916. John Warwick Brook felvétele. |
| <https://upload.wikimedia.org/wikipedia/commons/f/f5/Royal_Irish_Rifles_ration_party_Somme_July_1916.jpg> | Lövészárok a somme-i csatában, 1916. Az Imperial War Museum tulajdona. |
| <https://upload.wikimedia.org/wikipedia/commons/0/0b/The_Way_to_the_Front.jpg> | Lebombázott erdő Ypern közelében. |
| <https://upload.wikimedia.org/wikipedia/commons/3/3f/Bundesarchiv_Bild_183-F0313-0208-007%2C_Gaskrieg_%28Luftbild%29.jpg> | Gáztámadás, a Bundesarchiv felvétele, 1916. |
| <https://upload.wikimedia.org/wikipedia/commons/8/8a/Bundesarchiv_Bild_183-R05923%2C_Flandern%2C_deutsche_Soldaten_bei_Gasangriff.jpg> | Német katonák gázmaszkban egy gáztámadás közben, 1916. A Bundesarchiv felvétele. |
| <https://upload.wikimedia.org/wikipedia/commons/5/5f/Gasmask_for_man_and_horse.jpeg> | Katona és ló gázmaszkban, valamikor 1917-19 között. |
| <https://upload.wikimedia.org/wikipedia/commons/2/27/WorldWarI-DeathsByAlliance-Piechart-hu.svg> | Az első világháború áldozatai, diagramm, 2008-ban rendelkezésre álló adatok alapján. |
| <https://upload.wikimedia.org/wikipedia/commons/7/76/Bundesarchiv_Bild_146-1972-062-01%2C_Berlin%2C_bettelnder_Kriegsinvalide.jpg> | Kolduló hadirokkant a háború után, 1923. A Bundesarchiv tulajdona. |

|  |  |
| --- | --- |
| Videó és animáció | Értékelő megjegyzések |
| <https://www.youtube.com/watch?v=yADCEP0ugX4&list=PLlbYOLujkZEsUVKYbzsaoTw8Bo5QSickK&index=44> | **Ferenc Ferdinánd trónörökös és felesége tragédiája** – Első világháború youtube csatorna (némafilm, idő: 4:41). Az órára elsősorban érdekességként ajánlom bevinni, tanári magyarázat szükséges hozzá. |
| <https://zanza.tv/tortenelem/ujkor-az-elso-vilaghaboru/az-i-vilaghaboru-i> | **Az I. Világháború I. – Zanza Tv** (Idő: 5:49).  A videóból 1916. végéig ismerhetjük meg az első világháború eseményeit. Érthetően, befogadhatóan, lényegre törően mutatja be a címben felsorolt témákat. A megértést, a tudás elmélyítését képek, animációk segítik. Órai és otthoni tanulásra is ajánlott, azonban csak középszinten. |
| <https://zanza.tv/tortenelem/ujkor-az-elso-vilaghaboru/az-i-vilaghaboru-ii> | **Az I. világháború II. – Zanza Tv** (Idő: 5:42). A videóból 1917-től a compiégne-i fegyverszünetig ismerhetjük meg az első világháború eseményeit. Érthetően, befogadhatóan, lényegre törően mutatja be a címben felsorolt témákat. A megértést, a tudás elmélyítését képek, animációk segítik. Órai és otthoni tanulásra is ajánlott, azonban csak középszinten. |
| <https://www.youtube.com/watch?v=x6J0nxdwDeg> | **Nagy Háború emlékei – Lövészárkok élete I.** – A gázálarc (Idő:6:05). Gázálarcokat és vegyi hadviselést bemutató részlet a Nagy háború emlékei című, Spektrum csatornán futott, első világháborút bemutató sorozatból. A felvételen a szakértő érhetően, érdekesen mutatja be a témát, korabeli gázálarcokat is megmutatva. Az órán érdekességéként bemutatható, de otthoni megtekintésre is alkalmas. |
| <https://www.youtube.com/watch?v=p74vgHtRm3Y> | **Nyugaton a helyzet változatlan** – amerikai-német háborús filmdráma, 1979. Rendezte: Delbert Mann (idő:2:03:00). Erich Maria Remarque 1929-ben írt regénye alapján készült film, mely valósághűen mutatja a lövészárkok katonáinak mindennapos embertelen körülményeit, viszontagságait, pusztulását. A filmet javasolt az órán megnézni, mert bizonyos helyeken a pontos megértéshez szükség van tanári magyarázatra. |
| <https://www.youtube.com/watch?v=ulUh4xYDMZQ> | **A háború játékai, National Geographic** **Chanel** dokumentumfilmje (idő: 44:57).  Azoknak ajánlom, akik a háborút egy „könnyedebb”, nem mindennapi aspektusból kívánják megmutatni, megismerni. A film a nagy háború alatti sportéletet, a háború és a sport egyidejű fejlődését és kapcsolatát, egymásra hatását mutatja be. Egy 45 perces óra alatt megtekinthető, könnyen befogadható. Érdemes hozzá előre kérdéssort készíteni. Házi feladatnak is feladható. |
| <https://www.youtube.com/watch?v=176DZo9iiDs> | **Véres csaták után látnak édes álmot** – AHM Hadtörténeti Intézet és Múzeum és a HM Zrínyi Térképészeti és Kommunikációs Szolgáltató Közhasznú Nonprofit Kft. **dokumentumfilmje** (idő: 31:05).  A videó az első világháború veszteségeinek feldolgozásáról, a hadisírok és emlékművek felújításáról szól. Megszólalnak benne katolikus, református és zsidó felkezetek képviselői és egyházuk világháborúban betöltött szerepéről tudósítanak. Megismerhetjük belőle azt az adatbázist, ahol bárki megkeresheti a harcokban elesett rokonát, ősét. A videót érdekességéként ajánlom bevinni a tanítási órára, nem csak egyházi iskolák számára. |

|  |  |
| --- | --- |
| Hanganyag | Értékelő megjegyzések |
| <https://www.youtube.com/watch?v=77I-MscCdzI&feature=emb_title> | Kimegyek a doberdói harctérre – Széles András előadásában (idő: 3:09)  A doberdói harcok alatt a magyar és olasz katonák ugyan egymás ellen harcoltak, mégis együtt néztek szembe a pokollal. A két népnek nemcsak történetírásában, de zeneiségében is hasonlóan csapódott le közössé vált történelmünk ezen időszaka. Hasonlítsuk össze a két népdal dallamát, ritmusát! |
| <https://www.youtube.com/watch?v=-tQJLoMMC6c&feature=emb_title> | Fuoco e mitragliatrici, az olaszok „doberdó dala” (idő:1:48)  A doberdói harcok alatt a magyar és olasz katonák ugyan egymás ellen harcoltak, mégis együtt néztek szembe a pokollal. A két népnek nemcsak történetírásában, de zeneiségében is hasonlóan csapódott le közössé vált történelmünk ezen időszaka. Hasonlítsuk össze a két népdal dallamát, ritmusát!  A dal szövegének fordítása:  Tűz és géppuskák  Ne beszéljünk erről a háborúról,  aminek sosem lesz vége;  egy arasznyi földért cserébe  mennyi testvér meghalt már!  Tűz! Géppuska- és,  ágyúszót hallunk;  a lövészárkok ellen  Savoia! – induljunk!  Az átkozott világítórakéták árkánál  mennyi társunk ottmaradt!  Véget ér valaha ez a borzalom?  E háborúról többé ne beszéljünk.  Ó, olasz vérrel áztatott  San Michele-hegy!  Hányszor kíséreltük meg,  mindhiába, elfoglalni Goriziát.  A Monte Nerótól Monte Cappucción át  a doberdói magaslatig  seregünk többször megsemmisült,  a harcokból végül senki se tért vissza.  Tűz! Géppuska- és,  ágyúszót hallunk;  a lövészárkok ellen  Savoia! – induljunk!  Forrás: <https://nagyhaboru.blog.hu/2010/11/25/ket_dal_a_doberdorol> |

|  |  |
| --- | --- |
| Interaktív feladat | Értékelő megjegyzések |
| <https://learningapps.org/4623342> | A csoportba rendezős játék az Antant-országok céljairól szól az első világháború előtt. A feladatban a megfogalmazott célokat (8db) kell a megfelelő országhoz rendelni. Kb. 3 percet vesz igénybe. |
| <https://learningapps.org/8870564> | Csoportbarendezős játék az első világháború előtti szövetségi rendszerekről. A játékban az országok neveit kell a megfelelő szövetséghez (Három császár szövetsége, Hármas szövetség, Antant) rendelni. Kb. 3 percet vesz igénybe. |
| <https://learningapps.org/5451089> | Ábrakiegészítő játék az I. világháború főbb frontjaival kapcsolatban. A játékban térképen kell bejelölni a háború főbb frontjait. Kb. 3 percet vesz igénybe. |
| <https://learningapps.org/8306853> | Csoportba rendezős játék az első világháború frontjaival kapcsolatban. A feladatban országokat kell a frontokhoz rendelni (nyugati, déli és keleti front). Kb. 3 percet vesz igénybe. |
| <https://learningapps.org/6312891> | Sorbarendezős játék a világháború legfőbb eseményeivel kapcsolatban. A játékban a háború legjelentősebb eseményeit kell kronológiai sorrendbe állítani. A helyes kitöltést segíti, hogy a kockákra kattintva további információkat kapunk az adott eseményről. Kb. 5 percet vesz igénybe. |
| <https://learningapps.org/4358971> | Párba rendező játék az első világháború fogalmaival kapcsolatban. A játékban 14 fogalmat kell a megfelelő definícióval összepárosítani. Kb. 5 percet vesz igénybe. |
| <https://learningapps.org/4358847> | Párba rendező játék az első világháború évszámaival kapcsolatban. A feladatban 14 évszámot kell a hozzá tartozó eseménnyel összepárosítani. Kb. 5 percet vesz igénybe. |
| <https://learningapps.org/4358903> | Párba rendező játék az első világháború személyeivel és helyszíneivel kapcsolatban. A játékban neveket és helyszíneket kell a hozzájuk illő információkhoz rendelni. Kb. 5 percet vesz igénybe. |
| <https://learningapps.org/5012744> | Párba rendező játék az első világháború nagy csatáival kapcsolatban. A feladatban a háború legnagyobb csatáinak helyszíneit (12 db) kell a hozzájuk tartozó évszámmal összepárosítani. Elsősorban emelt szintű érettségizőknek, versenyre készülőknek ajánlom, mert a dátumok napra pontosan szerepelnek. |
| <https://learningapps.org/6940987> | A játék az első világháború jellegével, a frontok viszontagságaival és a hátország jellemzőivel kapcsolatos. A feladat három részre bontható:   1. A diákoknak négy rövid videót kell megtekinteni, majd válaszolni a hozzájuk tartozó kérdésekre (témák: felszerelés, lövészárok jellemzői, harci gázok bevetése, frontok egyéb viszontagságai) 2. A diákok egy kép segítségével megnevezik a lövészárok részeit. 3. A diákoknak a hátország életével kapcsolatos információkat kell a megfelelő képekkel összepárosítani.   A feladat kb. 22 percet vesz igénybe. |

|  |  |
| --- | --- |
| Internetes tartalom vagy alkalmazás | Értékelő megjegyzések |
| <https://docplayer.hu/26803158-Magyarorszag-tortenete-a-xx-szazadban-romsics-ignac.html> | **Romsics Ignác: Magyarország története a XX. században,** Osiris Kiadó, 2010. A Magyarország történetét 2010-ig bemutató, legfontosabb külföldi és magyar szakirodalmat feldolgozó, nagyívű összefoglaló munka elsősorban tanári készüléshez, illetve emelt szintű érettségire való készüléshez, felkészítéshez használható. Magyarország első világháborús részvételét a 65. oldaltól a 95. oldalig tárgyalja. |
| <https://mek.oszk.hu/14100/14157/14157.pdf> | **Tábori Kornél (szerk.): Háborús Album,** Pesti Napló kiadása. Az albumot a 20. század elején adták ki, képei és karikatúrái jól felhasználhatók a tanításban. A karikatúrák elemzése, értelmezése fontos az érettségi vizsgán, az album karikatúrái könnyen értelmezhetők, jól gyakorolható vele ez a készség. A fotók elsősorban a háború mindennapjait, emberi arcát mutatják be, az órára érdekességként ajánlom bevinni. A nagy felbontás miatt érdemes jóval hamarabb megnyitni a linket. |
| <https://nagyhaboru.blog.hu/2010/11/25/ket_dal_a_doberdorol> | **Babos Krisztina: Két dal a Doberdóról, 2010**. Minden nép kollektív emlékezetében élnek dalok, melyről mindenkinek ugyanaz jut eszébe, mindenkinek ugyanazt jelenti. Ilyenek a magyarok és az olaszok számára a Doberdóról szóló katonadalok. A bejegyzés két ilyen népdalt mutat be, az olasz dalhoz fordítást is tartalmaz. A cikk feldolgozásával, a dalok meghallgatásával bemutathatjuk a diákok számára a háború emberi oldalát, hogy a lövészárokban szenvedő kiskatonák között nincs „jó és rossz”, hogy két egymással szemben álló nép hogyan válhat „baráttá” a szenvedésben. |
| <https://nagyhaboru.blog.hu/2015/05/18/kovacs_gyorgy_haborus_naploja_1-34_resz> | **Babos – Pintér (szerk.): Kovács György háborús naplója,** Nagy Háború Kutatásáért Közhasznú Alapítvány kiadó, 2016. Kovács György, a budapesti 30. honvéd gyalogezred katonájának harctéri naplója, melyet az író maga illusztrált rajzaival. A kötet végén Kovács háborúról írt versei is olvashatók. A bejegyzések olvasmányosak, érdekesek, könnyen érthetőek. Gyakorolhatjuk velük a forráselemzést, egy-egy részét házi feladatként is használhatjuk. Elsősorban érdekességként ajánlom bevinni az órára. Közép- és emelt szinten érettségiző diákok számára egyaránt használható. |
| <https://nagyhaboru.blog.hu/2017/11/01/_halottak_napjan> | **Stencinger Norbert: Vers a lövészárokból,** 2017. A magyar királyi nagyváradi 4. honvéd gyalogezred egyik ismeretlen katonája 1915. november 1-jén ”Halottak napján” címmel papírra vetett versét olvashatjuk a bejegyzésben, melyben az eredeti kézirat fotója is helyet kapott. A gyalogezred rövid történetéből is olvashatunk ízelítőt belőle. A lövészárok tanításánál érdemes a verssel órai keretek között foglalkozni (hiszen a vers a lövészárokban született), de ráhangolásként bevezethetjük akár az egész témát is vele. |